bavarian-nlp/barwiki-20250901 huggingface dataset:
Kankakee

Kankakee ist a Stod mit 27.491 Einwohna (2000) in Illinois. Se liegt 83 km sidwestli vo Chicago und is Vawoitungssitz vom Kankakee County. Da Kankakee Fluss valafft vom Siidostn af Noadwestn, da Stodgrenz entlang.
Des Woat Kankakee kimt aa County Nama und des wieda vom Kankakee Fluss. Dass des Woat af de indianischn Uaeinwohna zruck gähd stähd fest, wos des genau hoasst, woas ma owa ned, wei an Haffa Namasvariantn iwaliefad san.
Petronax

Petronax (* um 670 z Brescia; † 7. Mai 747 z Monte Cassino) woa Abt im Klousta Monte Cassino.
Lem.
Petronax hod mit oanign Gleichgsinntn ois Eremit, in de Ruina vom Klousta Monte Cassino glebd, des wo 581 vo de Langobardn zasteat worn is. Vo Pobst Gregor II. hod ea 717 de Oweisung dahoidn, as Klousta wieda afzbaun. Petronax is Abt vom neiastandna Klousta und geistiga Lehra vo Sturmius und vom Willibald woan. Ea hod 742 as Original vo de Ordensregln vom Heíligen Benedikt vom Pobst Zacharias dahoidn.
Gdenkdog.
Da Gdenkdog vo Petronax ("katholisch") is da 6. Mai
Bibert

De Bibert is a Fluss in Middlfrankn vo 42,3 km Läng. Nochm Bayerischn Wossagsetz is de Bibert a Gwässa vo da zwoatn Ordnung, fia Ausbau und n Untahoit is da Bezirk Middlfrankn zuaständi.
Geografie.
De Bibert entspringt sidwestli vo Schmalnbühl (Ortstei vo da Gmoa Flachslandn) af da Frankenhöhe und duachfliaßt in Rangau. Dabei duachqueat se de Gmoagebiet vo Rügland und Dietenhofn. Bei Münchzell mindt da Haslboch in d Bibert. Sidli vom Zammafluss mitm Egels- und m Weihersmühlboch liegt Schwaighausn. An Großhabersdorf und Vincenznbronn fliaßt da Fluss im Sidn voabei. Estli vum Ammerndorfa Ortstei Bubenmui buidt de Bibert de Grenz zwischn Ammerndorf und Roßtoi. De Zirndorfa Stodtei Weinzierlein, |Wintersdorf und Leichndorfermui tangieat de Bibert neadli und duachgweat onschliaßnd Leichndorf und Zirndorf. As letzte Stickl vo da Bibert, uma 1,9 Kilometa, buidt de Grenz zwischn de Städt Zirndorf und Obaasboch. De Bibert mindt gegniba Weikershof, am Ort in da Stod Fiath, in de Rednitz.
Wia d moastn westlichn Zuafliass vo da Rednitz bsitzt de Bibert a grings Gfäll und an gringa Obfluss sowia Sandstrukturn im Ufabreich und in da Gwässasoin.
Umwöd.
Fauna.
Wegn des groußn Voakumma da Greana Keiljungfa und da traditionejn Teichwirtschafds is zwischn Dietenhofn und Großhabersdorf de Bibert mit iara Aue und da Haselbach mit seina Aue zwischn Bruckberg und da Mindung in de Bibert bei Münchzell zum Fauna-Flora-Habitat (FFH-Gebiet) eakleart worn. In dem guat 222 Hektar groußn Schutzgebiet san außadem da Dunkle Wiesnknopf-Ameisnbläuling, de Gelbbauchunkn und de Kloane Bochmuschl z findn.
Im Gwässa bfindn si a grouße Onzoi untaschiedlicha Fischoartn: Äschn, Barbn, Forejn (Regnbognforejen und Bochforejn), Saibling, Hecht, Zander, Karpfn, Schlein, Aale, Ruttn, Nasn, Koppn, Grundln und Weißfisch.
Flora.
Zua Aufnohm ind Listn vo de FFH-Gebiete hom de extensiv gnutztn Mähwiesn, de Auwaida vo untaschiedlichn Ausprägunga sowia de feichtn Houchstaudnflurn und Woidrända.
Wossagwalität.
De Bibert weist in iam Obalauf de Gwässergüteklass II-III af und vabessat si in ihrm Untalauf im Landkroas Fiath af Güteklass II. An da Messstej vo da Bibertmindung is da Fluss so stoark mitm Herbizid Mecoprop belostet, dass de Qualitätszui vo da "Wasserrahmenrichtlinie" iwaschrittn wean.
Zufliass.
Zua de Zuafliass vu da Bibert ghean flussobwärts betrocht:
Segnswiadigkeitn und Bauwerke.
Da Bibertgrund is a Noherholungs- und Ausflugsgebiet. Intressante Sengswiadigkeitn san beispuisweis da Playmobil FunPark in Leichendorf, da Campingplotz in Leichendorfermui, de Ammerndorfer Mui, da Gosthof Rotes Ross in Großhabersdorf, de Gostwirtschoft „Zur Klosterkapelle“ („Kappel“) im Dietenhofener Ortstei Münchzell, de Ruine vu da Wossaburg Burg Leonrod bei Leonrod.
De Bibert hod da Bibertboh ian Nama gem, se hod bis 1986 zwischn de Bahnhef Stein und Großhabersdorf vakead, voa 1971 bis Unternbibert-Rügland. Af da Trass vo da Bibertboh valafft heit a beliabta Radlwandaweg.
Bis Großhabersdorf valafft de Rothenburger Straß duachs Biberttoi.
Lateinische Phrasn/V

 „De Tuget is in da Mitt.“ 
 Des is a antika Grundsotz, das des richtige Vohaetn oewae ausbalanziat wern muas zwischn de zwoa meglichn Extreme. Des is aeso ned de christliche Anschaung, das des oa(n, z. B de Sanftmuat, richte is und s Gegntae, da Zuan, ebbs Schlechts. Ma siagt des guat baem Aristoteles, wenn ar aa an Zuan zu den Tugetn rechnat: im rechtn ausbalanziatn Maß, vosteht se, ned zvöe und ned zweng. 
 Im Oedn Testament deaf sogoa da Mose zorne wean, und des ned schlecht. Wiar a vom Beag owakimmt und sehgt saene Israelita um des goedane Kaewe ummetanzn, da packtn d Wuat aso, das a de naea Gsetzastofeln glae wieda zsammhaut.
 Da Orff nimmt den Spruch ned ganz so ernst. Bo eam heat ma de drei Strolch sagn: „Virtus in medio, sagte der Teufel, als er ging eingehängt zwischen zween Hurn.“
Verena Mörtel

De Verena Mörtel (* 27. Mai 1980 in Niamberg) is a bayerische Schauspuiarin.
Lem.
De Verena Mörtel hod ia Schauspuiausbuidung af da Schauspuischui Frese in Hamburg absolviat. Seit 2009 spuits in da ARD-Soafenopa "Marienhof" de Roin vo da "Heidi Torg". Uaspringle woar de nua ois Gastroin ausglegt, es is owa a Haptroin worn und bis zum Serienend bliem. De Roin is bis etz de easchte grouße Fernsehroin vo da Mörtel.
Provinz Lecco

De Provinz Lecco (italienisch: Provincia di Lecco) is a Provinz im Noadn vo da italienischn Region Lombardei. Zu iahn gressdn Gmoana zehjn: Calolziocorte, Casatenovo, Merate und Valmadrera.
De Provinz is om 6. Meaz 1992 aus da Provinz Como ausgliedad worn.
Olginate

Olginate is a Oart mit Einwohna (Stand ) in da Provinz Lecco, Region Lombardei.
De Nochboaoarte san Airuno, Brivio, Calolziocorte, Galbiate, Garlate, Valgreghentino und Vercurago.
Spoat.
Fuaßboi.
De "Unione Sportiva Olginatese" spuit in da Serie D, da hechstn italienischn Amateurliga.
Pfaben

Pfaben is a Ortstei vo da Stod Ermdoaf im Owerpfoiza Landkroas Tirschenreith. Pfaben liegt af oana kloan Liachtung im Stoawoid af 685 bis .
Gschicht.
Pfaben is scho im Joar 1938 in d Gmoa Wetzldorf eihgliedat worn. Se is am 1. Jenna 1972 zua Stod Erbendorf kema.
Wandan.
Pfaben hod Onschluss and wichtigstn Wandaweg vom Stoawoid sowia an Radlwandaweg. Es liegt in da Näh zu mearan Kraxlfejsn im Stoawoid. Ma ko vo Pfaben aus aa afd Plottn midm Owerpfoiztuam wandan.
Beziak Vekamoarkt

Da Beziak Vekamoarkt (amtle: Bezirk Völkermarkt) is a Vawoitungsbeziak van östareichischn Bundesland Karntn.
Vawoitungsgliedarung.
Da Beziak Vekamoarkt gliedad se in 13 Gmoana, drunta zwoa Städt und drei Moaktgmoana. De Eihwohnazoihn stomma vo .
Trg

Trg is a mittloitalichs Doaf bei Ozalj am Fluss Kupa in Krowozien.
De gotische Ollaheilign-Kapejn, urkundle belegt seit 1334, is gegn End vom 18. Joarhundat barockisiat woan. Se enthoit weatvolle Barockoitäre. Um de Kapejm gruppian si oide segnsweate hejzane Bauanhaisa.
Noagal

A Noagal, aa Noagerl, Noagai oda Noicherl, is im engan Sinn da lezde, owgstandne (lagges) Rest im Biakruag. A Noagal is so weng, dass mas nua siacht, wen ma s Glasl noagt (dt. "neigt"), so dass da Rest af oana Seitn zammrinnt. Im weidan Sinn sogt ma Noagal scho seitn 15. Joahundat, wens um an iwabliebnan Rest vo oin Drangln bzw. Flissigkeidn gähd. Im weidastn Sinn wead Noagal auf ois iwatrong, wo z End gäht, beispuisweis as Gejd im Gejdbeidl, da Schmei in da Dosn oda de letztn Minutn vo am Fuaßboispui.
Negativa Beigschmo.
"Noagal" hod a weng an negativen Beigschmo. Des kimmt uaspringlich dohea, wei des Noagal vo Bia- und Weinfassln meist triab is. Aa im Biaglasl is des letzte Schluckal oft lauworm und schmeckt nimma. Ois manialich und noblig guit vieleicht deswegn in Bayern und Östareich, wen ma im Biakruag a Onstandsnoagal (östar. aa "Aunstaundslaggal") iwa losst.
A Noagalzuzla oda Noagerlzuzler is oana, wo de lezdn Biarestln vo andan Leidln aussaufd.
Lateinische Phrasn/S

 „Zum Sparn is zspaad, wennsd grad no an Noagal hast.“ Und dann gehds a so waeda: „Wae ganz undt is grad no a wengal A(bgstandns.“
 Den Spruch lestma beim Filosofm Seneca, und zwar sogda, es waar des an oeds remischs Sprichwoat. Ea nimmds dadafia hea, das a dem junga Lucilius eaklärt, wiara mit saena Lebmszaed umgeh(n soe: Wenn da Voarad aufbraucht is, kannst nimma sparn.
 „Spaad, sauwa z spaad is s Lebm morgn eascht. Lebm soest haed!“ (Martial)
 Des Zitat ghead in de lange Rae vo antikn (griachischn wia remischn) Auffoadarunga, das ma d Lebmszaed ausnutzn muass, wae s so kuaz is. De bekannteste davo(n deaffad „Carpe diem!“ sae(n.
Oskar-Kokoschka-Preis

Da Oskar-Kokoschka-Preis is Stootspreis vo da östareichischn Bundesregiarung und wead seit 1980 olle zwoa Joar, jeweis am 1. Meaz, am Gebuatsdog vom Oskar Kokoschka (1886–1980), vom "Bundesministerium für Wissenschaft und Forschung" fia hervoaragende Leistunga afm Gebiet vo da buidndn Kunst vagem. Voasitzenda vo da Jury is da jeweilige Rektor vo da Universität für angewandte Kunst Wien. Da Preis is mit 20.000 Euro dotiat.
Da Preis is leicht mitm gleichnamign Preis z vawechsln, dea wo seit de 1960a Joar vo da Stod Soizburg valiehn wead.
Elfriede Ettl

Elfriede Ettl (* 28. Feba 1914 in Fraunkiachn; † 20. Novemba 2003 in Eisnstod) woa a östareichische Molarin und Kunsteaziarin.
De Ettl is im Joar 1933 Ordnsfrau vo de Schwestan vom Gettlichn Erlesa woan. Se woa Lehrarin am "Theresianum" in Eisnstod und Krounknschwesta im slowakischn Košice. Vo 1940 bis 1945 hod de Ettl an da Akademie fia Buidnde Kinste in Budapest studiat. 1954 und 1961 woas an da Internationaln Summaakademie "Schule des Segens" vom Oskar Kokoschka in Soizburg dabei, wo fia ia Weak entscheidend woa. Danoch hods beim Josef Dobrowsky a Weidabuidung gmocht. Ia Domejn woa s Aquarej.
John Baldessari

Da John Baldessari (* 17. Juni 1931 in National City, Kalifornien; † 2. Jenna 2020 in Venice, Kalifornien) woar a amerikanischa Kinstla und a bedeitnda Vatreta da gegnweartign Konzept- und Medienkunst.
Lem.
Am Ofang vo seina kinstarischn Laufbo is de Molarei gstandn. Anno 1970 hod a semtliche seine Molarein, wo zwischn 1953 und 1966 entstandn san, effentli vabrennd („Cremation Project“). Vo do o hod a si da Orbat mit Buidan und Sprochn und de vaschiedna (Wechsl-)Beziahunga zwischn dena zwoa Ausdrucksfoama gwidmet.
Duach sei Buida, Fotoorbatn, Videoperformances, Collagn, Cut-Ups und letztli duach sei Konzeptkunst untasuacht da Kinstla de Mechanismen vo da (medialn) Repräsentation. Seine Weake san bishea in mear ois wia 120 internationaln Oanzlausstejunga und iba 300 Gruppnausstejunga zoagt woan.
Da John Baldessari hod in Santa Monica, Kalifornien g'lebt und g'orbat. Er hod am California Institute of the Arts und an da University of California, Los Angeles, gleaht.
Preis der Stadt Wien für Bildende Kunst

Der Preis der Stadt Wien für Bildende Kunst is vo 1947 bis 2001 jeds Joar fia de drei Kategorien Ogwendte Kunst, Buidhauarei und Molarei und Grafik vagebn woan. Ea wead seit 2002 jeds Joar ohne Nennung vo ana Kategorie valiehn.
Modus vom Preis.
Da Preis wead vo da Kuituaobteilung da Stod Wean (MA 7) greglt. A Preistrega erhoit deazeit (2009) a Preisgejd vo 8.000 Euro.
Preistrega ob 2002.
Dea "Preis der Stadt Wien für Bildende Kunst" wead seit 2002 jeds Joa ohne Nennung vo ana Kategorie valiehen.
Warschau

Warschau (poinisch: Warszawa, ) is vo da Fläch und aa Bevejkarung her gseng de gresste Stod und seit 1596 de Haptstod vo Poin. Vo de Eihwohna hea is de zehntgresste vo da Eiropäischn Union. Se liegt af oi zwoa Seitn vo da Weixl in da Woiwodschoft Masowien und hod meah wia 1,7 Mio. Eihwohna (2015).
Martha Rosler

Martha Rosler (* 29. Juli 1943 in Brooklyn, New York), is a amerikanische Kinstlarin, de wo mid Video, Photographie, Installationa und Aktiona (dengl. performance art) orbad.
Lem.
De Rosler hod 1965 am Brooklyn College, New York ian Bachelor (B.F.A) und 1974 an da University of California in San Diego ian Master of Fine Art (M.F.A.) gmocht. 1985 hods ois Artist residency as "Art Institute of Chicago" bsuacht. Scho 1975 hods ogfanga, Kritikn fias "artforum" und ondre Kunstmagazine z schreim. De Rosler is Mitglied vo da "Association of Independent Film an Video" und da "Society for Photographie". Se leaht an da "School of Arts" vo da Rutgers University in New Brunswick, New Jersey. Se lebt und oarbat in Brooklyn, New York.
2005 hods in SPECTRUM "Internationalen Preis für Fotografie" vo da Stiftung Niedersachsen, Hannover dahoidn. 2006 iss mitm Oskar-Kokoschka-Preis auszoachnet woan, da hechstn Auszoachnung fia Buidnde Kinstla vo Östareich.
William Kentridge

William Kentridge (* 28. Aprui 1955 in Johannesburg) is a sidafrikanischa Kinstla.
Lem.
Afgwochsn im Sidafrika vo de vagongna Joarzehnt, lebt da Kentridge "zwischn" vaschiedane Wejdn. Ea stammt aus ana woihobendn jidischn Famij, de wo ois Rechtsanwoit Schwoaze in de Apartheids-Prozessn vatretn hod. Ea hod in Sidafrika und Eiropa studiaat, hod Kunst in de elitärn Galerien ausgstejt und hod in Theata-Projektn vom Resistance Art Movement gorbat.
1976 hod da Kentridge a Studium vo Politik und Afrikanistik an da Witwatersrand-Universitet obgschlossn. 1976 bis 1978 hod a an da Art Foundation in Johannesburg studiat. In de 1980a Joar hod a an da Ecole Jacques Lecoq in Paris studiat, hod ois Schauspuia, Designa und Theataregissear gorbat.
Heit, (2011), lebt und orbat da Kentridge in Johannesburg.
Weake.
In de ochtziga Joarn hod da Kentridge ogfonga, Animationsfuim z produzian, in dena ea de Gschicht und de sozialn Umständ vo Sidafrika reflektiat hod. Ea zeichnt jeds Oanzlbuid vo seine Produktiona vo Hand mit Koin oda Pastejforbn. Es entstenga an Haffa Oanzlbuida mit minimaln Obweichunga, aus dena si nacha seine bewegtn Weake zammsetzn. 1993 und 2005 hod a mit Animationsfuim an da Biennale Venedig, 1997 und 2002 an da Documenta teignumma. Zua Fuaßboi-Wejdmastaschoft 2010 in Sidafrika hod a a Plakat gstoidt. Zua Documenta 13 is da Kentrige eaneit eiglodn worn und hod de Installation "The Refusal of Time" voagstejt.
Yoko Ono (Liad)

Yoko Ono is a Liad vo da Berlina Punkrock-Band Die Ärzte. Es woa de dritte Singleauskopplung ausm Oibum "Runter mit den Spendierhosen, Unsichtbarer!". Se is am 5. Meaz 2001 sowoi ois Maxi-CD, ois aa ois limitiate 7″-Single in transparentm Vinyl easchiena.
Hintagrund.
As Liad "Yoko Ono" hod ea Spuidaua vo nua 30 Sekundn. S 45 Sekundn longe Musivideo is wegn seina Kiaze sogoa ins Guinness-Buach vo de Rekorde afgnomma woan. Vo "VIVA" wead d Single ois „Epos vom Rock“ bschriem.
Da Farin Urlaub singt davo, wia jemond vo seina Freindin belogn und lächale gmocht wead, und stejt dabei an Vagleich zua Yoko Ono oo. Dea Vagleich eakleat si in da Obneigung vom Beatles-Fan Farin Urlaub zua Yoko Ono: De Witwe vom John Lennon guit bei vuin Beatles-Fans ois oane vo de Triabfedan fian Niadagong und de Trennung vo da Gruppn.
Strecknteila

A Strecknteila (deitsch: Streckenteiler), is a Inschtrument, mid dem wo ma Streckn in gleiche Owständ tein ko.
Se san wia a Schea ausziagbor und in jeda Position arretiabor. Es gibt sejchane, de wo bis 10 Zwischnraim markian kina.
Es gibd an Haffa Owendunga fia Strecknteila, beispuisweis: Hoizbau (Dibevabindunga), Metoibau (Zinknvabindunga), Navigation (Streckeiteilung af ana Koartn), usw.
Wettbeweabsrecht

Ois Wettbeweabsrecht (dt.: Wettbewerbsrecht, engl.: "competition law") wean Regelunga zammagfosst, de wo in Intresse vo Vabrauchan, Konkurrentn und da Effentlichkeit an fairn Wettbeweab im Moarkt sichan soin.
Des Wettbeweabsrecht bstähd aus vaschiedna Komponentn:
Fuaßboi-Bezirksoberliga Niedabayern

De Bezirksoberliga Niedabayern wor de de dritthechsde Fuaßboiliga in Bayern vo 1988 bis 2012. Bis zur Eifiarung vo da Regionoiliga 1994 wars so de fünfthechsde, bis zur Eifiarung der 3. Liga dann die sechsthechsde Liga im Fuaßboi vo Deitschland.
Noch da Saison 2011/12 homs alle Bezirksoberligen in Bayern aufglöst, ois mit da Ligenreform in Bayern de Landesligen vo drei auf fümfe aufgstockt worn sand und de oanzane Bezirk iatzad wieda wia vor 1988 in zwoa bis drei Bezirkslign späjn.
Roudkopf

Da Roudkopf oda Rotkopf is a 1602 m hocha Beag in Bayern. Ea liegt im Sidn vom Spitzingsää im Mangfoigebiag und is a gmiadlicha Aussichtspunkt.
De Tour iwan Roudkopf und in Stoiznbeag ghead z an recht beliabtn Wandaweg, wo duach Oimlandschoftn und am Greasää voabei fiahd.
Stoiznbeag

Da Stoiznbeag oda Stolzenberg is a 1609 m hocha Berg in Bayern. Ea liegt im Sidn vom Spitzingsää im Mangfoigebiag und is a gmiadlicha Aussichtspunkt.
De Tour iwan Stoiznbeag und in Roudkopf ghead z an recht beliabtn Wandaweg, wo duach Oimlandschoftn und am Greasää voabei fiahd.
Jürgen Böddrich

Da Jürgen Böddrich (* 31. Oktoba 1933 in Berlin) ia a deitscha Politika (SPD).
Da Böddrich wohnt seit 1935 in Minga. Nochm Examen fias Hechare Leaamt und da Promotion iwa de "Sozialn und wirtschafdlichn Vahöitnisse vom Mingana Nordn seit 1850" woa ea oanige Joar Referenda in Inglstod und Füssen. Ab 1960 woa ea im Deanst vo da Landeshaptstod Minga, ferna wora Obastudiendirekta vom Städtischn Bert-Brecht-Gymnasium.
1957 is da Böddrich Mitglied vo da SPD woan, bei dea ea Bezirksvoasitzenda in Sidbayern woa. Von 1966 bis 1986 woa ea Mitglied vom Bayerischn Landdog. Ferna hoda im Rundfunkroud vom Boarischn Rundfunk und vom Vawoitungsroud vom Bayerischn Rundfunks und da Bundesvasammlung (1974, 1979, 1984, 1999) oghead. 
Böddrich is Voasitznda vom Kuratorium da Hochschui fia Politik Minga.
Juneau

Juneau [] is d Haptstod vom US-Bundesstoot Alaska. Se is a Stod und a Beziak (Borough). A da Voikszejung 2010 hod d Stod a Bevejkarung vo 31.275 Leid ghod. Juneau hod an Flughafn. Es is de oazigste Hauptstod vo de USA wost ned iba Strossn dareicha kast, de meistn Strossn hand Sackgassn. Oa Bruck vabind d Stod mid Douglas Island.
Little Rock, Arkansas

Little Rock is d Hauptstod vom US-Bundesstaat Arkansas mid 195.314 Eihwohna. (gschatzt 2011) Se is da Vawoidungssitz vom Pulaski County am Arkansas River und d Kernstod vo da Metropoiregion Little Rock. As Parlamentsgebeide in Little Rock is a gloane Kopie vom US-Kapitols in Washington, D.C..
Lakewood (Colorado)

Lakewood is a amerikanische Stod im Bundesstoot Colorado, in unmittelboara Nochbaschoft zua Landeshaptstod Denver. Se is mit uma 143.000 Einwohna de gräßte Stod vo Jefferson County, Colorado und de finftgräßte vom Bundesstoot. Nemam effentlichn Deanst und da Telefonbranche ghean de Medizintechnikfirma "Gambro Renal Products" und de "First Bank of Colorado" zua de wichtigstn Orbatgeba vo da Stod.
Hoibbaamwoi

Hoibbaamwoi (Halbbaumwolle) san glotte oda gmustate Gwebe (z. B. Wäschstoff) aus Flachs- und Baamwoigoarn, jeweis in Kettnfodnn oda Schussfodn. Hoibbaamwoi is friaa scho im 19. Joarhundat in Deitschland vaurbat woan.
Calpulli

Calpulli is a Wuat aus da Nahuaschproch und bedeit Groß Haisl. Oafoch gsogt woa jeds Calpolli a in sich gschloßana Schtodbeziak, in de Schtodteu vo de Altepetl. Se haum se söwa vawoit und haum an eignan Viaschtaund ghobt, dea nua em Tlahtoani oda seine Schtövatreta vaauntwuatli woa. Jeds Calpolli hod sein eignan Tempö und sei Grundschui ghobd und a dahoidn miaßn. In jedm Calpulli woa a aa kloana Moaktplotz fia de eigne Vasuagung. De Calpulli woan a ois a Gaunza Schteia- und Obgobnpflichti. Se haum se a in an Radl mid de Oawadsvapflichtungan via de Altepetl (Tempö, Paläst, Wossavasuagung usw.) zuaschtendi. Im Kriagsvoi san a de Kempfa Calpolliwoas ausghom wuan und haum a in da Schlocht nebmanaunda kempft.
De Schtruktua.
A "Calpulli" Nahuatl calpōlli [kaɬpo ː l ː i] woa a inse söwa gschlossna Schtodbeziak. Mera Calpolli haum a Schtodviatl büt und de wida a Altepetl (a Schtod oda an Schtodschtoot).
De Calpulli woan a dafia zuaschtendi das de Mauna militarisch gübt woan. Den de Calpulli haum je noch da Auzoi vo eahnane Mauna a de Kempfa und eahna Ausrüstung und Menasch im Kriagsvoi schtön miaßn.
Wia woans zaumgschtöd.
Aufängli san de Bwohna vo de Calpulli oana Schproch und vo da söwn Sippschoft gwest. Midm Auwoxn vo de Altepetl und mid Eaowarungan san a de Calpulli a Wengl duachmischt wuan. Den De Calpulli haum ned nua in eahnan Nohbroach Laund beoawat. Sundan se haum a noch Eaowarungan zuagwiesnas Laund bewiatschoft. Ois bei de Tenochtitlan Mexica nu ned so elitäa zuagaunga is und noch Siegn nua meah de Heaschafamülie, Hochodlige und de großn Tempön vo de Eaowarungan, laundmaßi bedocht wuan san, hom a de Calpolli wos okriagt.
De Leid in de Calpulli san a neamma so homogen zamgsezt gwest. In Tenochtitlan im Schtodviatl "Zoquiapan" san de Calpulli bei da Eaowarung duach de Schpania za drei Viatln Leid aus de Gebiet vo da Sidküstn vom Texcocosee gwest. Des woan im schpodan "San Pablo Teopan" Leid vo "Xochimilko".
De Calpulli vo Tenochtitlan.
Ois de Mexi`ca de Inseln bsiedlt haum woans ned mera ois 7/8 Sippn mit je an Heibtling. Und so hods zan Aufaung a nua 7 Calpulli gem. Des woan de:
Im Lauf vo de Jahrl haums de Insln mid Afschüttungan vabundn und ma hod de Schtod in de via Viatl Oteud, vo des a Jeds 5 Calpulli ghobd hod, so das in Tenochtitlan zwanzg "Calpulli" woan.:
Und es san de neichn Calpulli dazuakema:
Ois Tenochtitlan untam Axayacatl de Schwestainslschtod Tlatelolco eaowat hod und de zwoa Inslschtäd zaumgwoxn woan, hods de eignan Calpulli bhoitn. Regiat is owa vo an Odlign vo da tenochtitlana Heaschafamülie wuan. Wia vo an Gouvaneua.
Büttelberg

Da Büttelberg is a houcha, woidreicha Beag im Noadtei vo da Frankenhöhe in Middlfrankn (Bayern).
Da Berg eahebt se uma 3 km sidli vo Marktbergel und liegt am Sidrond vom Gmoagebiet. An seim westlichn End liegt da Ortstei Ermetzhof, nordestli valafft de Bundesstroß 13. Seit 1952 befindt si afm Berg da gleichnamige Senda Büttelberg vom Boarischn Rundfunk.
Ermetzhof

Ermetzhof is a Ortstei vo da Moaktgmoa Marktbergel im middlfränkischn Landkroas Neistod an da Aisch-Bad Windsheim.
Geografische Log.
S Dorf liegt in da "Frankenhöhe", westli vom Büttelberg am Krummboch, aam linkn Zuafluss vo da Altmühl.
Gschicht.
Urspringli is da Ermetzhof im "Hochstift Eichstätt" untastondn, des wo spoda da "Familie von Seckendorff (Obernzenn)" ois aa „freiodligs Lehn- und Rittaguat“ valiehn hod. 1715 woa da Ort so owgwirtschofdt, dass a vo seine Bsitza zaschlogn und an zehn Famijn vakafft woan is. So is as Doaf Ermetzhof entstandn.
Bis zua Gmoagebietsreform in Bayern woa Ermetzhof a Gmoa im Landkroas Rothenburg ob d Tauba. Am 1. Juli 1972 is da Ort da Gmoa Marktbergel zuagschlogn worn.
Vakea.
Gmoavabindungsstroßn fiahn af Preuntsfelden, Burghausen zua Kroasstroß AN 8 und zua Bundesstroß 13 bei da Munasiedlung.
Agrarreform

D Agrarreform bezeichnt oigmoa Moßnohma zua Vaendarung vo da Agrarstruktua. Agrarreforma kenna Endarunga in de Bedingunga vom Bodnbsitz sei (aa Landreform oda Bodnreform) wia Endarunga vo da Organisation vo Bodnbewiatschoftung (Bodnbewiatschoftungsreform) umfossn.
In am engan Vaständnis wean Richtungsendarunga im Bereich vo da oigmoana Agrarpolitik oft ois Agrarreform bezeichnt, wia beispuisweis d Agrarreform vo da EU.
Carl Dotter

Da Carl Dotter (* 15. Feba 1885 z Theinfeld bei Bad Kissingen; † 26. Aprui 1954) wor a mainfränkischa Hoamat- und Mundoatdichta.
Da Dotter is ois 10-Jaariga af Wiazburg kema. Noch seina Ausbuidung wora dort a Amtsroud bei da Handweakskamma vo Untafrankn.
Danem hoda Gdichtl und Voiksstickln in mainfränkischa Mundoart gschriem.